Imtella' Settembru 17, 2021 Wara 16-il sena jgħixu taħt it-tmexxija tal-Kanċillier Angela Merkel, bosta Ġermaniżi qed jesprimu l-fehma li se jħossu n-nuqqas tagħha. Dan hekk kif fi tmiem dan ix-xahar mhux se tibqa' fit-tmexxija tal-pajjiż u minflokha se jinħatar kanċillier ġdid wara l-elezzjoni ġenerali. Bosta mill-Ġermaniżi intervistati qalu li Angela Merkel kienet mexxejja soda, kalma u li ġabet stabilità fil-pajjiż. Merkel mexxiet b'suċċess waqt il-kriżi taż-Żona Ewro, fil-kriżi tal-immigrazzjoni u anki waqt il-pandemija. Minkejja li l-ekonomija Ġermaniża baqgħet b'saħħitha taħt Merkel, sfidi kbar li għadhom hemm huma dwar l-immigrazzjoni li qanqlet ħafna rabja u firdiet fost il-poplu.